Aan die Haak: Naweke = Saligheid
Daar is baie min dinge in die lewe wat vir my so lekker is, as om op 'n Saterdag oggend wakker te word en te weet ek kan heeldag lank "huisie-huisie" speel. Dis vir my absolute saligheid. Net om te weet ek HOEF niks te doen nie.
Daar het hierdie Saterdag so 'n algehele salige gevoel in my huis geheers. Asof die diere ook weet dis naweek en daar 'n rustigheid om ons is.
My laslappie kussing vorder goed en die materiaal gedeelte is klaar.
Ek het 'n strook gehekel wat ook aan die voorkant van die kussing kom
Die agterkant van die kussing gaan 'n groot oumablok wees.
Ek hoop om binnekort die voltooide kussing te wys. Hoop julle het elkeen 'n goeie, geseënde week.
Posted by Elsa at 23:42